મુળ ગુજરાતના અશ્વિન સાંકડાશેરિયા દિલ્હીમાં રહે છે અને ત્યાં પાટીદાર આરક્ષણ સમિતીના રાષ્ટ્રીય સંયોજક છે. મે-2015માં હાર્દિક અને એક યુવતી માટે તેમણે મસૂરીમાં હોટલની વ્યવસ્થા કરી આપ્યાનો થોડાક સમય પુર્વે ધડાકો કર્યો હતો. સોમવારે બપોરે યુ-ટયુબ ઉપર ‘હાર્દિક પટેલ એન્ડ ગેંગ’ નામના એકાઉન્ટમાંથી બે વિડિયો અપલોડ થયા બાદ અશ્વિન સાંકડાશેરિયાએ અમદાવાદમાં પ્રેસ કોન્ફરન્સ યોજી હતી. જો કે, આ વિડિયો સાથે પોતાને કોઈ જ સબંધ ન હોવાનું કહેતા આ ઘટનાક્રમને ચૂંટણી સાથે કોઈ નિસબત ન હોવાનુ પણ કહ્યુ હતું.